عالیم‌لر ایلک دفعه یئر پلانئتینه بنزه‌ین پلانئتین اطرافیندا اتمسفره راست گلدیک‌لرینی آچیقلادیلار.
اینگیلتره‌نین کئل اونیورسیته سینین پروفسورو بیلدیردی کی، پلانئت 2015-جی ایلده کشف ائدیلیب. “GJ 1132b”  آدی وئریلن پلانئت سو، مئتان و یا ایکی‌سی‌نین قاریشیغین‌دان عبارت اولان قالین بیر گاز طبقه‌سی ایله احاته اولونوب. بونون اوچون شیلی-ده یئرلشن رصدخانانین تلسکوپون‌دان ایستیفاده ائتدیک‌لرینی بیل‌دیرن عالیم پلانئتین اتمسفرینین بؤیوک احتیماللا ایستی بوخاردان میدانا گلدیگینی وورغولاییب.
دونیا‌دان 39 ایشیق ایلی اوزاق‌لیقدا یئرلشن بو پلانئت یئر کوره‌سین‌دن 1،4 دفعه بؤیوک‌دور. ایستی‌لیگی تخمینن 370 درجه اولان پلانئت یاشاماغا اویغون دئییل.
